**Ministru kabineta noteikumu projekts “Grozījumi Ministru kabineta 2013. gada 17. decembra noteikumos Nr. 1524 “Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2013. gada 17. decembra noteikumos Nr. 1524 “Noteikumi par valsts atbalstu lauksaimniecībai”” (turpmāk – noteikumu projekts) mērķis ir pārdalīt 2021. gadam piešķirto finansējumu starp apstiprinātajiem atbalsta pasākumiem. Noteikumu projektā pārdalītais finansējums ir paredzēts lauku un lauksaimnieku biedrībām un nodibinājumiem, kā arī 2020. gadā uzsākto atbalsta pasākumu izpildes finansējumam.Plānotais noteikumu projekta spēkā stāšanās laiks ir 2021. gada augusts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Spēkā esošajos Ministru kabineta 2013. gada 17. decembra noteikumos Nr. 1524 “Noteikumi par valsts atbalstu lauksaimniecībai” (turpmāk – noteikumi Nr. 1524) ir noteikti valsts atbalsta pasākumi lauksaimniecības attīstībai, valsts atbalsta apmērs, piešķiršanas kritēriji un kārtība 2021. gadam.Pēc Lauku atbalsta dienesta sniegtās informācijas, dažos noteikumu Nr. 1524 atbalsta pasākumos līdz 2021. gada 1. jūnijam ir izveidojušies neizmantoti finanšu līdzekļi, savukārt citos pasākumos ir nepieciešams finansējuma palielinājums, tādēļ noteikumu projektā precizētas atbalsta summas.Atbalsta pasākumā “Atbalsts dzīvnieku darbspēju un ģenētiskās kvalitātes popularizēšanas pasākumiem” atbalsts paredzēts 12 šķirnes lauksaimniecības dzīvnieku audzētāju biedrībām. Tā kā divas no minētajām biedrībām 2021. gadā uz atbalstu nepieteicās, tām paredzētais finansējums netika izmantots. Atbilstoši noteikumu projekta 3. punktā atbalsta summa ir samazināta par 46 718 *euro*. Tāpat neizmantoti finanšu līdzekļi ir izveidojušies atbalsta pasākumā “Atbalsts lauksaimniecības dzīvnieku ģenētisko resursu saglabāšanai”*.* 2021. gadā šajā pasākumā atbalsts tika izmaksāts par 2020. gadā iesniegtajiem iesniegumiem, un par Latvijas ardeņu un Latgales rikšotāju šķirnes zirgiem iesniegumi 2020. gadā vēl netika iesniegti. Tāpat jāņem vērā, ka par 2020. gadā iesniegtajiem iesniegumiem atbalsts tika piešķirts atbilstoši 2020. gadā noteiktajām atbalsta likmēm. Tādējādi netika izmantots viss pieejamais finansējums, un noteikumu projekta 4. punktā atbalsta summa ir samazināta par 24 990 *euro*. Atbilstoši atbalsta summas samazinājumam minētajos pasākumos ar noteikumu projekta 1. punktu par 71 708 *euro* samazināta kopējā atbalsta summa lopkopības attīstībai, kā arī ar noteikumu projekta 2. punktu par 46 718 *euro* samazināta atbalsta summa ciltsdarbam un dzīvnieku audzēšanai.Atbalsta pasākumā “Atbalsts lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās” 2021. gadā bija ļoti liela pretendentu aktivitāte un pieprasītais atbalsts pārsniedza pieejamo finansējumu. Tādējādi šim pasākumam novirzīts papildu finansējums 23 400 *euro* apmērā (noteikumu projekta 5. un 6. punkts).Atbalsta pasākumā “2020. gadā uzsākto atbalsta pasākumu izpildes finansējums” ir nepieciešams finansējuma palielinājums 48 308 *euro* apmērā, lai segtu dzīvnieku līķu savākšanas, transportēšanas, pārstrādes un likvidēšanas izmaksas par 2020. gada beigām. Attiecīgi ar noteikumu projekta 7. punktu šim mērķim novirzīts atbilstošs papildu finansējums.Minētie grozījumi ļaus plānveidīgi izmantot valsts atbalstam piešķirtos finanšu līdzekļus 2021.gadā.Papildus noteikumu projekta 8. punktā ir precizēta un izteikta jaunā redakcijā noteikumu Nr. 1524 43.1pielikuma "B" daļas pirmā tabula, kas attiecas uz lauksaimniecības dzīvnieku ģenētiskajiem resursiem. Tabula papildināta ar Latvijas ardeņu šķirnes un Latgales rikšotāju šķirnes zirgiem, kā arī atbilstoši noteikumu Nr. 1524 129.2 punktam Latvijas brūnās un Latvijas zilās šķirnes govis sadalītas pa vecumiem. Tādējādi iesnieguma forma, 2021. gada 1. septembrī sākoties iesniegumu iesniegšanai par lauksaimniecības dzīvnieku ģenētiskajiem resursiem, būs atbilstoša noteikumu 129.2 punkta redakcijai.Atbilstoši Ministru kabineta 2019. gada 20. augusta sēdes protokola Nr. 35 26.§ 15. punktam finansējums 94 206 *euro* apmērā no pasākuma lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās ir novirzāms lopkopības attīstībai. Zemkopības ministrija 2020. gada nogalē, plānojot 2021. gada finansējumu atbalsta pasākumiem, ir ņēmusi vērā minētajā protokolā noteikto un 2021. gadā saglabāja finansējuma samazinājumu biedrībām un nodibinājumiem (izņemot papildu finansējuma piešķīrumu zinātnisko pētījumu datubāzes uzturēšanai*)*. Tomēr pašlaik, ņemot vērā neizmantotos finanšu līdzekļus citos atbalsta pasākumos 2021. gadā, ir nepieciešams piešķirt papildu līdzekļus biedrībām un nodibinājumiem, jo, plānojot pārejas perioda, kā arī nākamā perioda finansējuma izlietojumu, biedrībām un nodibinājumiem bija jāizvērtē un jāsniedz atzinumi par Zemkopības ministrijas sagatavotajiem politikas plānošanas dokumentiem un normatīvo aktu projektiem dubultā apjomā salīdzinājumā ar 2020. gadu, un tās ir pierādījušas savu darbību, pārstāvot biedru intereses un sadarbojoties ar Zemkopības ministriju un citām iestādēm. Īpaši nozīmīgs ir bijis biedrību un nodibinājumu ieguldījums nākamā plānošanas perioda Kopējās lauksaimniecības politikas Stratēģiskā plāna izstrādē, piedaloties tematiskajās darba grupās (notikušas aptuveni 25 darba grupas) un sanāksmēs un sniedzot savus priekšlikumus un komentārus. Biedrību un nodibinājumu viedoklis un pieejamā informācija Stratēģiskā plāna sagatavošanas procesā ir ļoti būtiski, lai spētu korekti izanalizēt situāciju lauksaimniecībā Latvijā un rast efektīvākos risinājumus nākotnē, īpaši ņemot vērā nākamā perioda izaicinājumus saistībā ar klimata pārmaiņu novēršanu.Attiecībā uz finansējumu lopkopības nozarei ir jāņem vērā tas, ka vairākumā lopkopības nozaru (piensaimniecības nozarē, cūkkopībā, aitkopībā, nedaudz arī kazkopībā un zirgkopībā) dzīvnieku skaits pēdējā laikā ir samazinājies (slaucamo govju skaits 01.01.2021. bija par 2378 mazāks nekā 01.01.2020., cūku skaits 01.01.2021. salīdzinājumā ar iepriekšējā gada 01.01. samazinājies par 9211, aitu skaits gada laikā samazinājies par 7935), tāpēc nav lietderīgi palielināt finansējumu pasākumam “Atbalsts lopkopības nozarei” un vairumam tā apakšpasākumu, lai neveidotos finansējuma pārpalikums. Izvērtējot prioritātes, 2021. gadā pieejamais finansējums no atbalsta pasākuma “Atbalsts lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās”, tāpat kā 2020. gadā, tika pārdalīts selekcijas materiāla novērtēšanai integrēto un bioloģiskās lauksaimniecības kultūraugu audzēšanas tehnoloģiju ieviešanai. Tur tas ir prioritāri nepieciešams, jo augu selekcijas darbam Latvijā ir kritiski mazs finansējums. Lai gan pašlaik noteikumu projekta 7. punkts paredz finansējuma palielinājumu atbalsta pasākumā “2020. gadā uzsākto atbalsta pasākumu izpildes finansējums” 48 308 *euro* apmērā, tas ir uzskatāms arī par finansējuma palielinājumu lopkopības attīstībai, jo šis finansējums tiks izmantots dzīvnieku līķu savākšanas, transportēšanas, pārstrādes un likvidēšanas izmaksu segšanai par 2020. gada beigām. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauku un lauksaimnieku biedrības un nodibinājumi;pretendenti, kas nodrošina dzīvnieku līķu savākšanu, transportēšanu, pārstrādāšanu un likvidēšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība. |
| 2. | Sabiedrības līdzdalība projekta izstrādē | Informācija par noteikumu projektu no 2021. gada 17. jūnija līdz 7. jūlijam ievietota Zemkopības ministrijas tīmekļvietnes sadaļā “Sabiedrības līdzdalība”, kā arī Ministru kabineta tīmekļvietnes sadaļā “Sabiedrības līdzdalība”.  |
| 3. | Sabiedrības līdzdalības rezultāti | Par Zemkopības ministrijas tīmekļvietnē www.zm.gov.lv un Ministru kabineta tīmekļvietnē www.mk.gov.lv ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs K. Gerhards

Ozoliņa 67027301

Ligija.Ozolina@zm.gov.lv